বড়দিনের আগেই ঢাকার কাছে দক্ষিণখান এলাকার আশকোনা-য়, এক তিনতলা বাড়িতে অভিযান চালায় সে দেশের জঙ্গি দমনকারী বিশেষ বাহিনী। তাদের দাবি, ওই ভবনটির মধ্যে বেশ কয়েকজন জেএমবি জঙ্গি লুকিয়ে ছিল। গোপন সূত্রে খবর পেয়েই অভিযান চালানো হয়। জঙ্গিদের আত্মসমর্পণ করতে বলা হয়, কিন্তু তা না করে পাল্টা আক্রমণ করে জঙ্গিরা।
জঙ্গি দমনকারী বাহিনীর অভিযান চলে প্রায় ১৬ ঘণ্টা ধরে। এবং অভিযান চলাকালীন, আত্মঘাতী বিস্ফোরণে এক মহিলা জঙ্গি নিজেকে উড়িয়ে দেয়। এক কিশোর-সহ আরও এক মহিলা জঙ্গি মারা যায় অভিযানে।
আরও পড়ুন
ঢাকায় জঙ্গিদের গোপন ডেরায় আচমকা হানা পুলিশের! রয়েছে মহিলা জঙ্গিও
জঙ্গি দমনকারী বিশেষ বাহিনীর মতে, এই মহিলা জঙ্গিরা বাংলাদেশের ‘নিউ জামাত-উল মুজাহিদিন’ জঙ্গি গোষ্ঠির একটি শাখা ‘নিও জেএমবি’-র সদস্যা। এবং এই প্রথম কোনও মহিলা সুইসাইড বম্বার এভাবে প্রকাশ্যে এল বাংলাদেশে। সে দেশের চরমপন্থীরা যে প্রতিনিয়ত জোরালো হচ্ছে এবং প্রচুর সংখ্যায় মহিলারাও যে তার অংশ হয়ে উঠছে, তা বলাই বাহুল্য।